Теоретик һәм практик мастер-класслар һәм вики-сәфәрләр форматында узган Сәләт викимәктәбеннән аермалы буларак, вики-клублар катнашучыларның аерым һәм уртак энциклопедик иҗат аркылы вики-белемнәрен арттыра. Вики-бәйгеләрдә катнашканда, призлар алу һәм үз белем-сәләтләрен үстерү белән тарта бу формат.
Шулай ук, бу формат өчен һәрбер бала каршысында тулы клавиатуралысанак булуы хәерлерәк. Балалар текстны берьюлы бар 10 бармакларын кулланып күзләрен япкан килеш кертә алулары да аларга нәтиҗәлерәк булырга ярдәм итәчәк.
Дөнья буйлап викиклублар урта һәм югары белем бирүче оешмаларда, китапханә һәм башка төр иҗтимагый үзәкләрдә оештырыла. Барлыкка килүе өчен, аларны алып баручы әйдаман-остаз була алырлык шәхесләрне Сәләт викимәктәбе программасы сыман әзерләү дөрес.